CELEX: 32020D0905
Language: ga
Date: 2020-06-29 00:00:00
Title: Cinneadh (CBES) 2020/905 ón gComhairle an 29 Meitheamh 2020 lena leasaítear Cinneadh (CBES) 2017/1428 chun tacú le cur chun feidhme Phlean Gníomhaíochta Maputo le haghaidh chur chun feidhme Choinbhinsiún 1997 maidir le Toirmeasc ar Úsáid, Stoc-Charnadh, Táirgeadh agus Aistriú Mianach Frithphearsanra agus maidir lena nDíothú

30.6.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 207/35
               
            
         CINNEADH (CBES) 2020/905 ÓN gCOMHAIRLE
         an 29 Meitheamh 2020
         lena leasaítear Cinneadh (CBES) 2017/1428 chun tacú le cur chun feidhme Phlean Gníomhaíochta Maputo le haghaidh chur chun feidhme Choinbhinsiún 1997 maidir le Toirmeasc ar Úsáid, Stoc-Charnadh, Táirgeadh agus Aistriú Mianach Frithphearsanra agus maidir lena nDíothú
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 4 Lúnasa 2017, ghlac an Chomhairle Cinneadh (CBES) 2017/1428 (1), lena bhforáiltear do thréimhse cur chun feidhme 36 mhí ó dháta thabhairt i gcrích an chomhaontaithe maoinithe dá dtagraítear in Airteagal 3(3) den Chinneadh sin, le haghaidh na ngníomhaíochtaí dá dtagraítear in Airteagal 1 de.
                  
               
                     (2)
                  
                  
                     Síníodh an comhaontú maoinithe le hAonad Tacaíochta Cur Chun Feidhme an Choinbhinsiúin maidir le Toirmeasc ar Úsáid, Stoc-Charnadh, Táirgeadh agus Aistriú Mianach Frithphearsanra agus maidir lena nDíothú (an “ISU”), arna ionadú ag Lárionad Idirnáisiúnta na Ginéive um Dhímhianú Daonnúil, arb í an ghníomhaireacht cur chun feidhme le haghaidh Chinneadh (CBES) 2017/1428 ón gComhairle, an 30 Deireadh Fómhair 2017 agus rachaidh sé in éag an 29 Deireadh Fómhair 2020.
                  
               
                     (3)
                  
                  
                     An 16 Aibreán 2020, d’iarr ISU go gcuirfí síneadh gan chostas ceithre mhí le tréimhse chur chun feidhme Chinneadh (CBES) 2017/1428 go dtí an 28 Feabhra 2021, de dheasca phaindéim COVID-19 agus srianta ar an taisteal idirnáisiúnta.
                  
               
                     (4)
                  
                  
                     Níl aon impleacht maidir le hacmhainní airgeadais ag leanúint de na gníomhaíochtaí dá dtagraítear in Airteagal 1 de Chinneadh (CBES) 2017/1428 go dtí an 28 Feabhra 2021.
                  
               
                     (5)
                  
                  
                     Ba cheart Cinneadh (CBES) 2017/1428 a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Cuirtear an méid seo a leanas isteach in ionad Airteagal 5 de Chinneadh (CBES) 2017/1428:
            
               
                  “Airteagal 5
                  
                  Tiocfaidh an Cinneadh seo i bhfeidhm ar dháta a ghlactha.
                  Rachaidh sé in éag an 28 Feabhra 2021.”.
               
            
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, an 29 Meitheamh 2020.
            
               
                  Thar ceann na Comhairle
               
               
                  An tUachtarán
               
               A. METELKO-ZGOMBIĆ
            
         
         
            (1)  Cinneadh (CBES) 2017/1428 ón gComhairle an 4 Lúnasa 2017 mar thaca le cur chun feidhme Phlean Gníomhaíochta Mhapútóo chun Coinbhinsiún 1997 maidir le Toirmeasc ar Úsáid, Stoc-Charnadh, Táirgeadh agus Aistriú Mianach Frithphearsanra agus maidir lena nDíothú a chur chun feidhme (IO L 204, 5.8.2017, lch. 101).